# TISZ Фестываль: Рыба, гусь і халка: смакі малых мястэчак – экскурсія па часовай выставе на беларускай мове

У межах сёмага фестывалю яўрэйскай кухні TISZ, які ў гэтым годзе праходзіць пад лозунгам “РАМЯСТВО”, запрашаем на сустрэчу, падчас якой спачатку наведаем часовую выставу і паглядзім, як на карцінах Маера Кіршэнблата адлюстроўваецца тэма ежы і кулінарных традыцый, а потым паўдзельнічаем у майстар-класе, дзе зоймемся гатаваннем.

* 16 кастрычніка, 17:00-20:00 – мерапрыемства на беларускай мове
* Рэгістрацыя на мерапрыемства закрытая

Падчас шпацыру па часовай выставе “(пасля)ЯЎРЭЙСКАЕ… Штэтль Апатаў вачыма Маера Кіршэнблата” мы паглыбімся ў свет яўрэйскіх кулінарных традацый і звязаных з імі рамёстваў.

Разам з пекарамі мы адкрыем таямніцу прыгатавання цудоўнага печыва. Таксама мы падумаем, ці яўрэйскія кухары прытрымліваліся законаў кашэрнасці, ці ўсё ж кіраваліся капрызамі кліентаў і модай. Акрамя таго, паразмаўляем пра яўрэйскіх мяснікоў і даведаемся, якое мяса з’яўляецца кашэрным, а якое не. Адкажам сабе на пытанне, ці ў штэтлях была папулярная рыба. І калі так, то якая магла трапіць на яўрэйскі стол?

Падчас майстар-класа паспрабуем увайсці ў ролю пекараў і прыгатаваць смачныя халкі паведле законаў кашэрнасці. Напрыканцы нашай сустрэчы мы разам пачастуемся нашай выпечкай.

**Таццяна Казак** нарадзілася ў 1983 г. у Гродне. Праводзіць экскурсіі па Варшаве і сталічных музеях. Вывучала гісторыю ва ўніверсітэце ў Гродне, атрымала ступень магістра ў Еўрапейскім Гуманітарным Універсітэце ў Вільнюсе. Займаецца арганізацыяй і правядзеннем шпацыраў для эмігрантаў па розных частках Варшавы. Ад 2011 г. жыве і працуе ў Варшаве.